CELEX: 32006R1183
Language: lv
Date: 2006-07-24 00:00:00
Title: Padomes Regula (EK) Nr. 1183/2006 ( 2006. gada 24. jūlijs ) par Kopienas skalu pieaugušu liellopu liemeņu klasificēšanai (kodificēta versija)

4.8.2006   
            
            
               LV
            
            
               Eiropas Savienības Oficiālais Vēstnesis
            
            
               L 214/1
            
         
      PADOMES REGULA (EK) Nr. 1183/2006
   (2006. gada 24. jūlijs)
   par Kopienas skalu pieaugušu liellopu liemeņu klasificēšanai
   (kodificēta versija)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 37. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   ņemot vērā Eiropas Ekonomikas un sociālo lietu komitejas atzinumu (2),
   tā kā:
   
               (1)
            
            
               Padomes Regula (EEK) Nr. 1208/81 (1981. gada 28. aprīlis), ar ko nosaka Kopienas skalu pieaugušu liellopu liemeņu klasificēšanai (3), ir būtiski grozīta (4). Skaidrības labad būtu lietderīgi veikt minētās regulas kodifikāciju.
            
         
               (2)
            
            
               Cenu reģistrēšanai un intervencei liellopu un teļa gaļas nozarē ir jāpiemēro Kopienas skala pieaugušu liellopu liemeņu šķirošanai.
            
         
               (3)
            
            
               Pieaugušu liellopu liemeņi jāklasificē, par pamatu ņemot atbilstības klasi un tauku slāņa pakāpi. Šo divu kritēriju apvienojums ļauj liemeņus iedalīt klasēs. Tādējādi jāidentificē šādi klasificētie liemeņi.
            
         
               (4)
            
            
               Lai nodrošinātu vienotu šīs regulas piemērošanu Kopienā, jāparedz, ka Kopienas pārbaudes komiteja veic pārbaudes uz vietas,
            
         IR PIEŅĒMUSI ŠO REGULU.
   1. pants
   Šī regula paredz Kopienas skalu pieaugušu liellopu liemeņu klasificēšanai.
   2. pants
   Šajā regulā piemēro šādas definīcijas:
   
               a)
            
            
               “liemenis”: vesels nokauta dzīvnieka ķermenis, kas nodots pēc atasiņošanas, iekšējo orgānu izņemšanas un ādas noņemšanas un kurš tiek piedāvāts:
               
                           —
                        
                        
                           bez galvas un bez pēdām, galva atdalīta no liemeņa pie atlanta un pakauša kaula, locītavas un pēdas atdalītas pie priekšpēdas pēdas pamata un pēdvidus locītavas vai pakaļpēdas pēdas pamata un pēdvidus locītavām,
                        
                     
                           —
                        
                        
                           bez orgāniem, kas atrodas krūšu un vēdera dobumā, ar vai bez nierēm, nieru taukiem un iegurņa taukiem,
                        
                     
                           —
                        
                        
                           bez dzimumorgāniem un piestiprinātajiem muskuļiem, un govīm bez tesmeņa vai piena dziedzeru taukiem;
                        
                     
         
               b)
            
            
               “pusliemenis”: produkts, kas iegūts, simetriski atdalot a) punktā minēto liemeni pa vidu kakla, muguras, gurnu un krusta kaula skriemeļiem un pa krūšu kaula un sēžas un kaunuma kaula simfīzes vidu.
            
         3. pants
   Tirgus cenu noteikšanai liemeni nodod ar neatdalītiem zemādas taukiem, kaklam jābūt izcirstam saskaņā ar veterinārajām prasībām, un:
   
               —
            
            
               bez nierēm, nieru taukiem vai iegurņa taukiem,
            
         
               —
            
            
               bez diafragmas vai tās biezās daļas,
            
         
               —
            
            
               bez astes,
            
         
               —
            
            
               bez muguras smadzenēm,
            
         
               —
            
            
               bez sēklinieku taukiem,
            
         
               —
            
            
               bez taukiem krūšu dobuma iekšpusē,
            
         
               —
            
            
               bez jūga vēnas un blakus esošajiem taukiem.
            
         Taču, ja neizmanto minēto noformējumu, dalībvalstis drīkst pieņemt dažādus liemeņu noformējumus.
   Tādos gadījumos korekcijas, kas jāveic, lai pārietu no šiem noformējumiem uz atsauces noformējumu, nosaka saskaņā ar Padomes Regulas (EK) Nr. 1254/1999 (1999. gada 17. maijs) par liellopu un teļa gaļas tirgus kopīgo organizāciju (5) 43. panta 2. punktā paredzēto procedūru.
   4. pants
   1.   Ciktāl tas nav pretrunā piemērojamajiem intervences noteikumiem, pieaugušu liellopu liemeņus iedala šādās kategorijās:
   
               A.
            
            
               liemeņi no jauniem, nekastrētiem buļļiem, kas nav vecāki par diviem gadiem,
            
         
               B.
            
            
               liemeņi no citiem nekastrētiem buļļiem,
            
         
               C.
            
            
               liemeņi no vēršiem (kastrētiem buļļiem),
            
         
               D.
            
            
               liemeņi no telēm, kas atnesušās,
            
         
               E.
            
            
               liemeņi no govīm.
            
         Kritērijus, lai izšķirtu liemeņu kategorijas, nosaka saskaņā ar Regulas (EK) Nr. 1254/1999 43. panta 2. punktā paredzēto procedūru.
   2.   Pieaugušu liellopu liemeņus klasificē, secīgi izvērtējot:
   
               a)
            
            
               uzbūvi, kā attiecīgi noteikts I pielikumā;
            
         
               b)
            
            
               tauku slāni, kā attiecīgi noteikts II pielikumā.
            
         3.   Dalībvalstis var izmantot uzbūves atbilstības klasi, kas I pielikumā apzīmēta ar burtu S, lai, pēc izvēles ieviešot atbilstības klasi, kas ir augstāka nekā esošās klases (dubultās muskulatūras dzīvnieku liemeņi), tiktu ņemtas vērā konkrētā produkcijas veida pamatiezīmes vai paredzētā izstrāde.
   Dalībvalstis, kuras plāno izmantot šo iespēju, attiecīgi informē Komisiju un pārējās dalībvalstis.
   4.   Dalībvalstis var atļaut sīkāku dalījumu katrai no I un II pielikumā minētajām klasēm, taču ne vairāk kā trīs apakšklasēs.
   5. pants
   1.   Liemeņus vai pusliemeņus klasificē cik iespējams drīz pēc nokaušanas, un šādu klasificēšanu veic pati lopkautuve.
   2.   Klasificētos liemeņus vai pusliemeņus identificē.
   3.   Pirms identificēšanas marķējot, dalībvalstis no liemeņiem vai pusliemeņiem drīkst atdalīt zemādas taukus, ja to pieļauj tauku slānis.
   Nosacījumus, ar kādiem piemēro zemādas tauku atdalīšanu, nosaka saskaņā ar Regulas (EK) Nr. 1254/1999 43. panta 2. punktā paredzēto procedūru.
   6. pants
   1.   Pārbaudi uz vietas veic Kopienas pārbaudes komiteja, kurā ietilpst Komisijas eksperti un dalībvalstu nozīmēti eksperti. Šī komiteja ziņo Komisijai par veiktajām pārbaudēm.
   Vajadzības gadījumā Komisija veic vajadzīgos pasākumus, lai nodrošinātu klasifikācijas vienotu piemērošanu.
   Šīs pārbaudes tiek veiktas Kopienas vārdā, kura sedz radušās izmaksas.
   2.   Sīki izstrādātus noteikumus 1. punkta piemērošanai pieņem saskaņā ar Regulas (EK) Nr. 1254/1999 43. panta 2. punktā paredzēto procedūru.
   7. pants
   Tiek pieņemti papildu noteikumi, kas definē atbilstības klases un tauku slāņa klases saskaņā ar Regulas (EK) Nr. 1254/1999 43. panta 2. punktā paredzēto procedūru.
   8. pants
   Ar šo Regula (EEK) Nr. 1208/81 tiek atcelta.
   Atsauces uz atcelto regulu uzskata par atsaucēm uz šo regulu, un tās lasa saskaņā ar atbilstības tabulu IV pielikumā.
   9. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 24. jūlijā
      
         
            Padomes vārdā —
         
         
            priekšsēdētājs
         
         M. PEKKARINEN
         
      
   
   
      (1)  Eiropas Parlamenta 2006. gada 27. aprīļa Atzinums (Oficiālajā Vēstnesī vēl nav publicēts).
   
      (2)  OV C 65, 17.3.2006., 50. lpp.
   
      (3)  OV L 123, 7.5.1981., 3. lpp. Regulā grozījumi izdarīti ar Regulu (EEK) Nr. 1026/91 (OV L 106, 26.4.1991., 2. lpp.).
   
      (4)  Sk. III pielikumu.
   
      (5)  OV L 160, 26.6.1999., 21. lpp. Regulā jaunākie grozījumi izdarīti ar Regulu (EK) Nr. 1913/2005 (OV L 307, 25.11.2005., 2. lpp.).
   
      I PIELIKUMS
      UZBŪVE
      Liemeņa profilu, it īpaši svarīgāko daļu (gurnu, muguras un pleca daļas), attīstība
      
                  Atbilstības klase
               
               
                  Apraksts
               
            
                  S
                  īpaša
               
               
                  Visi profili izteikti izliekti; izteikti veidota muskulatūra (dubultās muskulatūras dzīvnieku liemeņa veids)
               
            
                  E
                  teicama
               
               
                  Visi profili no izliektiem līdz izteikti izliektiem; īpaši labi attīstīts muskulis
               
            
                  U
                  ļoti laba
               
               
                  Profili visā visumā izliekti, ļoti labi attīstīta muskulatūra
               
            
                  R
                  laba
               
               
                  Profili visā visumā taisni; labi attīstīta muskulatūra
               
            
                  O
                  vidēja
               
               
                  Profili no taisniem līdz ieliektiem; vidēji attīstīta muskulatūra
               
            
                  P
                  vidēja
               
               
                  Visi profili no ieliektiem līdz izteikti ieliektiem; vāji attīstīta muskulatūra
               
            
   
      II PIELIKUMS
      TAUKU SLĀŅA PAKĀPE
      Tauku noslāņojums liemeņa virspusē un krūšu dobumā
      
                  Tauku noslāņojuma klase
               
               
                  Apraksts
               
            
                  1.
                  ļoti zema
               
               
                  Tauku slāņa liemeņa virspusē nav vai tas ir niecīgs
               
            
                  2.
                  zema
               
               
                  Tauku slānis liemeņa virspusē vietām niecīgs, gandrīz visur redzama muskulatūra
               
            
                  3.
                  vidēja
               
               
                  Uz muskulatūras, izņemot gurnu un pleca daļu, gandrīz visur ir tauku slānis, tauku noslāņojums krūšu dobumā neliels
               
            
                  4.
                  augsta
               
               
                  Muskulatūra pārklāta ar taukiem, bet uz gurnu un pleca daļas vēl joprojām redzama daļēji, nedaudz izteikts tauku slānis krūšu dobumā
               
            
                  5.
                  ļoti augsta
               
               
                  Viss liemenis pārklāts ar taukiem, izteikts tauku slānis krūšu dobumā
               
            
   
      III PIELIKUMS
      Atceltā regula ar tās grozījumu
      
                  Padomes Regula (EEK) Nr. 1208/81
               
               
                  (OV L 123, 7.5.1981., 3. lpp.)
               
            
                  Padomes Regula (EEK) Nr. 1026/91
               
               
                  (OV L 106, 26.4.1991., 2. lpp.)
               
            
   
      IV PIELIKUMS
      Atbilstības tabula
      
                  Regula (EEK) Nr. 1208/81
               
               
                  Šī regula
               
            
                  1. pants
               
               
                  1. pants
               
            
                  2. panta 1. punkts
               
               
                  2. pants
               
            
                  2. panta 2. punkts
               
               
                  3. pants
               
            
                  3. panta 1. punkts
               
               
                  4. panta 1. punkts
               
            
                  3. panta 2. punkta pirmā daļa
               
               
                  4. panta 2. punkts
               
            
                  3. panta 2. punkta otrā un trešā daļa
               
               
                  4. panta 3. punkta pirmā un otrā daļa
               
            
                  3. panta 3. punkts
               
               
                  4. panta 4. punkts
               
            
                  4. pants
               
               
                  5. pants
               
            
                  5. panta pirmā, otrā un trešā daļa
               
               
                  6. panta 1. punkta pirmā, otrā un trešā daļa
               
            
                  5. panta ceturtā daļa
               
               
                  6. panta 2. punkts
               
            
                  6. panta pirmā daļa
               
               
                  7. pants
               
            
                  6. panta otrā, trešā un ceturtā daļa
               
               
                  —
               
            
                  —
               
               
                  8. pants
               
            
                  7. pants
               
               
                  9. pants
               
            
                  I un II pielikums
               
               
                  I un II pielikums
               
            
                  —
               
               
                  III pielikums
               
            
                  —
               
               
                  IV pielikums